**Magyarország területe, gazdasága, államformája, főbb politikusai**

**Magyarország földrajzi helyzete, területe:**

**Magyarország helye**: Európa 🡪 Kelet-Közép-Európa -> Kárpát-medence /Közép- Duna-medence/   
**Területe**: 93 030 négyzetkilométer, amivel az országok méret szerinti rangsorában a középmezőnyben található. [**Fővárosa**](http://hu.wikipedia.org/wiki/F%C5%91v%C3%A1ros) és egyben legnépesebb [városa](http://hu.wikipedia.org/wiki/V%C3%A1ros) [Budapest](http://hu.wikipedia.org/wiki/Budapest). **Nagyobb városai:** [Debrecen](http://hu.wikipedia.org/wiki/Debrecen), [Szeged](http://hu.wikipedia.org/wiki/Szeged), [Miskolc](http://hu.wikipedia.org/wiki/Miskolc), [Pécs](http://hu.wikipedia.org/wiki/P%C3%A9cs), [Győr](http://hu.wikipedia.org/wiki/Gy%C5%91r), [Nyíregyháza](http://hu.wikipedia.org/wiki/Ny%C3%ADregyh%C3%A1za" \o "Nyíregyháza), [Kecskemét](http://hu.wikipedia.org/wiki/Kecskem%C3%A9t) és [Székesfehérvár](http://hu.wikipedia.org/wiki/Sz%C3%A9kesfeh%C3%A9rv%C3%A1r" \o "Székesfehérvár)  
**Közigazgatási felosztása**: 19 megye és a főváros: Budapest. **Magyarország népessége** : 2019. január 1-jén 9 772 756 fő  körül alakult a Központi Statisztikai Hivatal adatai alapján.  
Az országot északról [Szlovákia](http://hu.wikipedia.org/wiki/Szlov%C3%A1kia), északkeletről [Ukrajna](http://hu.wikipedia.org/wiki/Ukrajna), keletről és délkeletről [Románia](http://hu.wikipedia.org/wiki/Rom%C3%A1nia), délről [Szerbia](http://hu.wikipedia.org/wiki/Szerbia) és [Horvátország](http://hu.wikipedia.org/wiki/Horv%C3%A1torsz%C3%A1g), délnyugatról [Szlovénia](http://hu.wikipedia.org/wiki/Szlov%C3%A9nia), nyugatról [Ausztria](http://hu.wikipedia.org/wiki/Ausztria" \o "Ausztria) határolja.

Az ország területének nagy része 200 méternél alacsonyabb tengerszint fölötti magasságon fekszik. Noha Magyarországon számos középhegység terül el, a 300 méteres magasságot meghaladó kiemelkedések az ország területének kevesebb, mint 2%-át foglalják el. A legmagasabb pontja a [Kékes](http://hu.wikipedia.org/wiki/K%C3%A9kes) 1014 m-es magassággal, a legalacsonyabb pont pedig [Csongrád megyében](http://hu.wikipedia.org/wiki/Csongr%C3%A1d_megye) található a [Tisza](http://hu.wikipedia.org/wiki/Tisza) közelében 77,6 m-es tengerszint feletti magasságon.

Magyarország területét **hat nagyobb tájra osztjuk**: -1. Alföld 2. Kisalföld 3. Alpokalja 4. Dunántúli-dombság a Mecsekkel 5. Dunántúli-középhegység 6. Északi-középhegység

**Gazdasága:**

Magyarország gazdasági rendszere alkotmánya szerint a piaci versenyre épülő [**piacgazdaság**](http://hu.wikipedia.org/wiki/Kapitalizmus)**.** A magyar gazdaság célja [1989](http://hu.wikipedia.org/wiki/1989) után az átmenet volt a [tervgazdaságból](http://hu.wikipedia.org/wiki/Tervgazd%C3%A1lkod%C3%A1s) a piacgazdaságba. Magyarország az [**Európai Unió**](http://hu.wikipedia.org/wiki/Eur%C3%B3pai_Uni%C3%B3)**tagjaként** a világ egyik legnagyobb [piacának](http://hu.wikipedia.org/wiki/Piac) tagja.

A magyar gazdaságban **egyre erősebb a szolgáltató szektor szerepe**. A gazdaság fejlődése szempontjából kimagasló jelentőségű a feldolgozóipari tevékenység, gépgyártás, autógyártás, elektronikai cikkek.  
 Magyarország természeti kincsekben szegény ország, Az ország **legfontosabb természeti kincse a termőföld.**

Magyarország területének közel 70%-a alkalmas mezőgazdasági termelésre. Természeti adottságai, a napfényes órák száma, a domborzati viszonyok, a kiváló termőképességű talajok a legtöbb kultúrnövény termelésében mindig is jó eredményeket tettek és tennének ma is lehetővé. A kedvező adottságoknak köszönhetően az ittmegtermelt [gyümölcsök](http://hu.wikipedia.org/wiki/Gy%C3%BCm%C3%B6lcs) és [zöldségek](http://hu.wikipedia.org/wiki/Z%C3%B6lds%C3%A9g) beltartalmi tulajdonságai kiválóak.

Magyarország az ország gazdasági teljesítménye alapján a világban gazdag, fejlett országnak számít, az Európai Unión belül közepesen fejlett, [ipari](http://hu.wikipedia.org/wiki/Ipar)-[agrár jellegű](http://hu.wikipedia.org/wiki/Mez%C5%91gazdas%C3%A1g),   
Ma már a **bányászat igen kevés helyen** zajlik  területén [kőolaj](http://hu.wikipedia.org/wiki/K%C5%91olaj)-, [földgáz](http://hu.wikipedia.org/wiki/F%C3%B6ldg%C3%A1z)-, [bauxit](http://hu.wikipedia.org/wiki/Bauxit)-, lignit, illetve építőipari [andezit](http://hu.wikipedia.org/wiki/Andezit), [riolit](http://hu.wikipedia.org/wiki/Riolit), [tufa](http://hu.wikipedia.org/w/index.php?title=Tufa&action=edit&redlink=1), [mészkőbányászat](http://hu.wikipedia.org/wiki/M%C3%A9szk%C5%91_(k%C5%91zet)) folyik, de jelentős [behozatalra](http://hu.wikipedia.org/wiki/Import) szorul a nyersanyagokból. Jelentős ásványkincsnek minősülnek a különféle ásványi sókban gazdag [**termálvizek**](https://hu.wikipedia.org/wiki/Term%C3%A1lv%C3%ADz), melyek a turizmusban fontos szerepet játszanak.

**Államformája:**

Az ország és az állam *hivatalos neve* [2011](http://hu.wikipedia.org/wiki/2011). [december 31-ig](http://hu.wikipedia.org/wiki/December_31.) az alkotmány szerint **Magyar Köztársaság** volt, [2012](http://hu.wikipedia.org/wiki/2012). [január 1.](http://hu.wikipedia.org/wiki/Janu%C3%A1r_1.) óta az [Alaptörvény](http://hu.wikipedia.org/wiki/Magyarorsz%C3%A1g_alapt%C3%B6rv%C3%A9nye) szerint **Magyarország**. Államformája változatlanul *köztársaság*

Az ország [1955](http://hu.wikipedia.org/wiki/1955) óta [ENSZ](http://hu.wikipedia.org/wiki/Egyes%C3%BClt_Nemzetek_Szervezete), [1999](http://hu.wikipedia.org/wiki/1999) óta a [NATO](http://hu.wikipedia.org/wiki/%C3%89szak-atlanti_Szerz%C5%91d%C3%A9s_Szervezete), [2004](http://hu.wikipedia.org/wiki/2004) óta az [Európai Unió](http://hu.wikipedia.org/wiki/Eur%C3%B3pai_Uni%C3%B3) tagja.

**Politikai vezetés:**

Magyarország [államfője](http://hu.wikipedia.org/wiki/%C3%81llamf%C5%91) a [**köztársasági elnök**](http://hu.wikipedia.org/wiki/K%C3%B6zt%C3%A1rsas%C3%A1gi_eln%C3%B6k), akit az [Országgyűlés](http://hu.wikipedia.org/wiki/Orsz%C3%A1ggy%C5%B1l%C3%A9s) választ meg 5 évre.   
Ő fejezi ki a nemzet egységét, valamint ő hivatott őrködni az államszervezet demokratikus működése felett. A köztársasági elnök a Magyar Honvédség főparancsnoka. Ő javasolja a [miniszterelnököt](http://hu.wikipedia.org/wiki/Minisztereln%C3%B6k), és nevezi ki a minisztereket.   
2017  márciusában az [Országgyűlés](http://hu.wikipedia.org/wiki/Orsz%C3%A1ggy%C5%B1l%C3%A9s) újraválasztotta  [Áder Jánost](http://hu.wikipedia.org/wiki/%C3%81der_J%C3%A1nos) [köztársasági elnökké](http://hu.wikipedia.org/wiki/K%C3%B6zt%C3%A1rsas%C3%A1gi_eln%C3%B6k).

A Magyarország [Kormányának](http://hu.wikipedia.org/wiki/Korm%C3%A1ny_(%C3%A1llami_szerv)) legfontosabb feladatai az alkotmányos rend védelme, az [Országgyűlés](http://hu.wikipedia.org/wiki/Orsz%C3%A1ggy%C5%B1l%C3%A9s) által meghozott törvények végrehajtásának biztosítása; valamint a Minisztériumok és a közvetlenül alárendelt egyéb szervek munkáját irányítja, összehangolja tevékenységüket.

2018. májusa óta a kormányt a [Fidesz](http://hu.wikipedia.org/wiki/Fidesz_%E2%80%93_Magyar_Polg%C3%A1ri_Sz%C3%B6vets%C3%A9g)-[KDNP](http://hu.wikipedia.org/wiki/Kereszt%C3%A9nydemokrata_N%C3%A9pp%C3%A1rt) pártok koalíciója alkotja, a [miniszterelnök](http://hu.wikipedia.org/wiki/Minisztereln%C3%B6k) [Orbán Viktor](http://hu.wikipedia.org/wiki/Orb%C3%A1n_Viktor). Az ezt megelőző kétszer négyéves választási ciklusban is ők kormányozták az országot.

**Magyarország** politikai berendezkedése [parlamentáris](http://hu.wikipedia.org/wiki/Parlament) (népképviseleti) [demokrácia](http://hu.wikipedia.org/wiki/Demokr%C3%A1cia). A köztársaság a [népszuverenitás](http://hu.wikipedia.org/wiki/N%C3%A9pszuverenit%C3%A1s) elvére épül, a közhatalom gyakorlása pedig csak a [jogállam](http://hu.wikipedia.org/wiki/Jog%C3%A1llam) keretein belül lehetséges.

A népképviselet és a törvényhozás legfőbb szerve az [Országgyűlés](http://hu.wikipedia.org/wiki/Orsz%C3%A1ggy%C5%B1l%C3%A9s) (parlament). Magyarországon az alaptörvény alapján négyévente kerül sor országgyűlési választásokra, amelynek során az ország népe [parlamenti képviselőt](http://hu.wikipedia.org/wiki/Orsz%C3%A1ggy%C5%B1l%C3%A9si_k%C3%A9pvisel%C5%91) választ .